32. ΝΟΜΟΘΕΤ. ΔΙΑΤΑΓΜΑ υπ’ αριθ. 3031 της 6/8 Οκτ. 1954 (ΦΕΚ Α' 236) Περί ηθικής αμοιβής των κατά τον πόλεμον 1940-41 ανακληθέντων και υπηρετησάντων εφέδρων εκ μονίμων Υπαξιωματικών και οπλιτών. Άρθρ.1.-Έφεδροι Υπαξιωματικοί και οπλίται του Στρατού Ξηράς, προϋπηρετήσαντες ως μόνιμοι, εθελονταί ή ανακατεταγμένοι, μάχιμοι ή τεχνίται, ανακληθέντες και υπηρετήσαντες κατά τον πόλεμον 1940-41 και υπαχθέντες εις ένα των Πινάκων Α' και Β' των συνταχθέντων βάσει του Νόμ. 2088/43 και των συμπληρωσάντων τούτον 618/43 και 922/43 Νόμων, προάγονται εν εφεδρεία κατά τας διατάξεις των επομένων άρθρων, εφ’ όσον δεν προήχθησαν ή αποκατεστάθησαν δι’ ετέρου Νόμου ή Διοικητικής Πράξεως. Άρθρ.2.-1.Εκ των εν τω ανωτέρω άρθρω περιλαμβανομένων. α)Οι υπηρετήσαντες, επί πλέον της κατά τον πόλεμον 1940-41 υπηρεσίας των, υπό οιανδήποτε ιδιότητα και επί οσονδήποτε χρόνον κατά την περίοδον 1917-1922. Εκ τούτων: Οι εγγεγραμμένοι εις τον Α' Πίνακα προάγονται εις τον βαθμόν του εφέδρου Υπολοχαγού. Οι εγγεγραμμένοι εις τον Β' Πίνακα οι μεν Λοχίαι και Επιλοχίαι προάγονται εις τον βαθμόν του εφέδρου Ανθυπολοχαγού, οι δε Δεκανείς και οπλίται εις τον βαθμόν του εφέδρου Ανθυπασπιστού Α' τάξεως. β)Οι ανακληθέντες και υπηρετήσαντες κατά τον πόλεμον 1940-41 και μη προϋπηρετήσαντες κατά την περίοδον 1917-1922. Εκ τούτων: Οι εγγεγραμμένοι εις τον Πίνακα Α' προάγονται εις τον βαθμόν εφέδρου Ανθυπολοχαγού. Οι εγγεγραμμένοι εις τον Πίνακα Β' προάγονται οι μεν Λοχίαι και Επιλοχίαι εις τον βαθμόν του εφέδρου Ανθυπασπιστού Α' τάξεως, οι δε Δεκανείς και οπλίται εις τον βαθμόν του εφέδρου Ανθυπασπιστού Β' τάξεως. 2.Απάντων των προαχθησομένων η προαγωγή ανατρέχει εις την 1ην Μαΐου 1941, άνευ οιασδήποτε λήψεως αποδοχών αναδρομικώς. Άρθρ.3.-1.Εκ του παρόντος Ν.Δ/τος ουδέν δικαίωμα συντάξεως ή συνταξίμου χρόνου δημιουργείται. 2.Ο Νόμ. 2088/1943 και οι συμπληρούντες τούτον Νόμ. 618/1943 και 922/1943 καταργούνται ως και πάσα άλλη διάταξις αντικειμένη εις το παρόν Ν.Δ/μα. 3.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Επέκτασιν των διατάξεων του ανωτέρω Ν.Δ/ τος βλ. εν Ν.Δ. 41 της 3/5 Δεκ. 1968 (τόμ. 38 σελ. 240). 